«Сандугач-Соловей» X нчы Халыкара вокалистлар конкурсы узды
26 февраль көнне Казанда Мәдәният һәм сәнгать институтында РФ һәм ТР халык артисты Винера Әхәт кызы Ганееваның «Сандугач – Соловей» Халыкара җырчылар бәйгесе узды. Бу елны әлеге конкурсың 10чы тапкыр узуы.
Конкурста илебезнең төрле төбәкләреннән килгән 600ләп кеше катнашты. Алар арасында райондашларыбыз да бар иде. Барысы да уңышлы чыгыш ясап яхшы нәтиҗәләр белән кайтты:
- район мәдәният йортыннан Рада Әхмәтгаязова (концертмейстеры Рафис Минхаҗев) 1че дәрәҗә лауреат,
- Балалар сәнгать мәктәбе укучылары Дилә Ногманова - 1че дәрәҗә лауреат, Муртазина Ризәлә - 2че дәрәҗә лауреат, Фархутдинов Тахир - 3че дәрәҗә (җитәкчеләре Гөлфия Муталлапова, концертмейстерлары Ринат Мухаметшин) лауреат исеменә лаек дип табылып дипломнар белән бүләкләнделәр. Райондашларыбызны уңышлары белән чын күңелдән тәбриклибез!
Следите за самым важным и интересным в Telegram-каналеТатмедиа